
Centrum voľného času pre deti a mládež
          Nábrežie  Dr. Aurela Stodolu 1932/47,  03101  Liptovský  Mikuláš

P R O P O Z Í C I E

 a
USMERNENIE K REALIZÁCII OKRESNÝCH KÔL  
13. ročník Olympiády zo slovenského jazyka a literatúry  školský rok 2020/2021 
Slovenská komisia Olympiády zo slovenského jazyka a literatúry (ďalej „SK OSJL”) a IUVENTA ─ Slovenský inštitút mládeže reagujú na aktuálne platné protipandemické opatrenia vypracovaním Usmernenia k realizácii okresného kola Olympiády zo slovenského jazyka a literatúry určeného pre školy, okresné úrady v sídle kraja a poverené Centrá voľného času. Pri vypracovaní pokynov sme brali do úvahy zložité podmienky realizácie súťaží v tomto období, a preto prichádzame s viacerými možnosťami uskutočnenia kôl. Naše riešenia majú za cieľ zachovanie a zrealizovanie súťaže v pôvodných termínoch v zmysle platného Termínovníka kôl POPS napriek nepriaznivej epidemiologickej situácii v SR a vychádzajú z Organizačného poriadku OSJL, ktorý je v súlade so smernicou Ministerstva školstva, vedy, výskumu a športu Slovenskej republiky č. 23/2017 o súťažiach.  

Z poverenia OÚ v Žiline 13.ročník Olympiády zo slovenského jazyka a literatúry  organizuje
OK  pre žiakov 8. a 9. ročníka základných škôl  a žiakov 3. a 4. ročníka osemročných gymnázií
Electronicky Centrum voľného času na Nábreží Dr. Aurela Stodolu 1932/47 
v Liptovskom Mikuláši, dňa 27.novembra 2020

1. Na okresnom kole sa zúčastňujú víťazi školských kôl kategórie C, ktorých prihláška bude do 13. 11. 2020 zaslaná organizátorovi OK OSJL. Vzhľadom na uzavreté školy chápeme komplikácie pri získaní všetkých relevantných podpisov. Odporúčame si podpísaný sken prihlášky medzi sebou vymeniť elektronicky, vytlačiť, podpísať druhou stranou a následne poslať organizátorovi OK. V prípade technických problémov, prosíme, odsúhlasiť obsah prihlášky so zúčastnenými a podpísať jednou osobou zodpovednou za zaslanie prihlášky s potvrdením telefonickej konzultácie (zapísaným na prihláške). 

2. Okresné kolo organizuje OÚ v súčinnosti so zapojenými školami. Odbornú stránku garantuje okresná komisia OSJL. Okresné kolo musí byť zabezpečené najmä s ohľadom na platné protipandemické opatrenia a možnosti zapojených škôl. Je nevyhnutné, aby bol dodržaný termín súťažného kola – teda 27. 11. 2020.  

3. Obsah súťaže: V školskom roku 2020/2021 okresné kolá OSJL nebudú obsahovať druhú časť – ústnu. Súťažiaci absolvujú iba písomnú časť, ktorá pozostáva z testu a tvorby/transformácie textu. 

3.1. Keďže sa v rámci súťažného kola ústna časť neuskutoční, je potrebné prispôsobiť tejto situácii súťažné bodovanie: maximálny celkový počet bodov je 40, pričom úspešným riešiteľom sa súťažiaci stáva, ak dosiahne minimálne 29 bodov. Ak dôjde k zhodnosti celkového počtu bodov, platí postupový kľúč: rozhodujúci je počet bodov v teste, ďalej rozhoduje dosiahnuté vyššie skóre v čiastkovom kritériu tvorby/transformácie textu originalita textu a následne v prípade opätovnej zhody bodov vyššie skóre v čiastkovom kritériu jazyková zložka (lexika, gramatika, štýl). 

4. Forma súťaže bude prispôsobená aktuálne platným protipandemickým opatreniam, postupovať je potrebné nasledovne: 

· Súťažiaci absolvujú okresné kolo vo svojom domácom prostredí. K dispozícii je potrebné mať počítač s pripojením na internet, mobilný telefón s funkciou fotoaparátu a min. 2 hárky čistých papierov A4 s vypísanou hlavičkou (názov olympiády, šk. rok, meno a priezvisko súťažiaceho, škola, okresné kolo, meno učiteľa, ktorý žiaka na súťaž pripravoval). 

· Ak to technické možnosti predsedu OK OSJL dovolia, pre objektívnosť súťaže odporúčame, aby súťažiaci vypracovali súťažné úlohy pod dozorom predsedu okresnej komisie, ktorý sa v čase od 8:45 so súťažiacimi spojí prostredníctvom niektorej komunikačnej platformy (napr. zoom, MS Teams a pod.) V tomto prípade je potrebné vopred poslať súťažiacim prístupové údaje. 

· Písomný test spolu so zadaním pre tvorbu textu/transformáciu textu bude cez príslušné okresné úrady a poverené centrá voľného času doručený na e-mailovú adresu súťažiaceho v čase 8:55 – 9:00. Spolu s týmto dokumentom bude doručená aj informácia o e-mailovej adrese, na ktorú má súťažiaci odoslať súťažné dokumenty (e-mailová adresa predsedu okresnej komisie OSJL alebo pracovníka OÚ), a tiež poštová adresa na pracovníka OÚ zabezpečujúceho okresné kolo OSJL, na ktorú bude potrebné zaslať materiály poštou.  

· 9:00 – 10:00 bude prebiehať písomná časť súťaže – súťažiaci si zadanie testu zobrazí na obrazovke a na pripravený čistý papier bude jasne a zreteľne zaznačovať odpovede: pri úlohách s výberom odpovede z viacerých možností označí číslo testovej otázky a písmeno správnej odpovede. Pri úlohách s tvorbou krátkej odpovede svoju odpoveď napíše na papier ku konkrétnemu číslu úlohy. Tvorba/transformácia textu musí byť na samostatnom papieri. 

· 10:00 – 10:05 uloženie súborov so súťažnými prácami žiaka do formátu PDF (sken) alebo JPG (obrázok – čitateľná fotografia mobilným telefónom) s názvom dokumentu obsahujúcim meno a priezvisko žiaka, označenie kola, súťažnú kategóriu a meno vyučujúceho, ktorý žiaka na súťaž pripravoval; napr.: MARIA-ZIAKOVA_OK-C_VESELA 

· 10:05 – 10:10 elektronické odoslanie súťažných prác žiakov na poskytnutú e-mailovú adresu. 

· Následne do 2 pracovných dní, t. j. do 1. 12. 2020 je potrebné odoslať súťažné materiály súťažiaceho na poštovú adresu organizátora, teda okresného úradu alebo povereného CVČ, ktorý ich následne odovzdá predsedovi okresnej komisie. 

· Odborná komisia opraví a vyhodnotí práce žiakov a vypracuje výsledkovú listinu, ktorú do 11. 12. 2020 zašle predsedovi KK OSJL, okresnému úradu, alebo poverenému CVČ. Organizátor súťaže zváži vhodný spôsob a informuje zúčastnené školy o výsledku súťaže. Odborná komisia odovzdá (pošle poštou) organizátorovi súťaže všetky hodnotiace hárky aj s prácami žiakov. 
Vzhľadom na plynulosť príprav súťaže žiadame všetkých členov odbornej poroty o potvrdenie účasti na olympiáde písomnou formou na povereného organizátora súťaže s.motylova@imafex.sk do 13.11.2020
Pedagógov prosíme o zasielanie úplne a  č i t a t e ľ n e  vyplnených prihlášok (včetne e-mailových adries) do obvodového kola na tlačivách Iuventy aj s menami a priezviskami učiteľov, ktorí žiakov pripravovali len elektronickou formou !!!
Prihlášky do obvodového kola sa akceptujú písomnou formou na email : motylova@cvclm.sk
Zloženie hodnotiacej komisie:
Predseda:      PhDr. Margita  B i l j n j a  - SOŠE Liptovský Hrádok
Technický koordinátor: Ing.Milan Vrbenský a  Ing.Miroslav Motýľ
Komunikačná platforma ZOOM: Mgr.Veronika Motýľová

Členovia:      PhDr. Jozef Daník - CVČ L.Mikuláš
                      Mgr. Renáta Špacírová  - ZŠ Miloša Janošku, Ul.čs.brigády L. Mikuláš                    
                      Mgr. Michaela Turčanová- ZŠ s MŠ Partizánska Ľupča 419

Organizátor: Mgr. Sylvia Motýľová - CVČ L.Mikuláš
Poznámka:  1./Členov komisie žiadame potvrdiť ich účasť /zmeny/ písomne 

                        na adresu organizátora OK  na:  s.motylova@imafex.sk  IHNEĎ
                     2./Prihláška do obvod. kola OSJL je na web stránky IUVENTA www.olympiady.sk
PRAJEME VÁM ÚSPEŠNÚ REALIZÁCIU ŠKOLSKÝCH KôL

OLYMPIÁDY  ZO SLOVENSKÉHO JAZYKA A LITERATÚRY! 
v Liptovskom Mikuláši   10.novembra 2020
        


PhDr. Roman Králik
   








riaditeľ  CVČ  L. Mikuláš
CVČ                             telefón:                               E-mail:                                              web:             

      Liptovský Mikuláš                      044/5522468                    admin@cvclm.edu.sk                               www.cvclm.sk


[image: image1.jpg]